open-index/open-wikipedia-markdown huggingface dataset:
Fakulti Alam Bina, Universiti Teknologi Malaysia

**Fakulti Alam Bina (FAB)** merupakan salah satu fakulti di bawah Universiti Teknologi Malaysia. Fakulti ini ditubuhkan pada 1970. Fakulti ini mempunyai seramai 168 staf termasuk 110 staf akademik dan 58 staf bukan akademik.

## Visi
Di iktiraf di  peringkat antarabangsa sebagai pusat kecemerlangan untuk pendidikan profesional dalam bidang alam bina.

## Misi
Untuk mendahului dalam pendidikan profesional dan penyelidikan dalam bidang alam bina.

## Objektif
* Untuk melahirkan graduan yang cekap dalam bidang alam bina serta bertanggungjawab terhadap Tuhan dan manusia.
* Untuk enjadi fakulti pilihan dan pusat rujukan dalam bidang alam bina.
* Untuk menyumbang ke arah perkembangan kelestarian dalam pembangunan negara melalui penyelidikan, servis perundingan dan aktiviti perkongsian.  

## Senarai jabatan di bawah Fakulti Alam Bina
* Jabatan Senibina
* Jabatan Ukur Bahan
* Jabatan Perancang Bandar dan Wilayah
* Jabatan Senibina Landskap
* Jabatan Lepasan Ijazah
* Jabatan Program Luar (Bersama SPACE)

## Kursus yang ditawarkan di Fakulti Alam Bina

**Program Prasiswazah**
* Sarjana Muda Senibina Dengan Kepujian ''(Kod UPU:TH00)''
* Sarjana Muda Sains Pembinaan Dengan Kepujian ''(Kod UPU:TH08)''
* Sarjana Muda Senibina Landskap Dengan Kepujian ''(Kod UPU:TH02)''
* Sarjana Muda Ukur Bahan Dengan Kepujian ''(Kod UPU:TH06)''
* Sarjana Muda Perancangan Bandar dan Wilayah Dengan Kepujian ''(Kod UPU:TH04)''

**Program separuh masa ijazah juga ditawarkan melalui SPACE**
* Sarjana Muda Senibina Dengan Kepujian
* Sarjana Muda Sains Pembinaan Dengan Kepujian
* Sarjana Muda Senibina Landskap Dengan Kepujian
* Sarjana Muda Ukur Bahan Dengan Kepujian
* Sarjana Muda Perancangan Bandar dan Wilayah Dengan Kepujian

**Program Pasca Siswazah**
Sarjana Sains (M.Sc.) melalui kursus yang ditawarkan (sepenuh masa / separuh masa):
* Sarjana Sains (Pengurusan Kontrak Pembinaan)
* Sarjana Sains (Perancangan Pelancongan)
* Sarjana Sains (Perancangan pengangkutan)
* Sarjana Sains (Perancangan Bandar dan Wilayah)
* Sarjana Senibina

Doktor Falsafah (Ph.D) dan Sarjana Sains (M.Sc.) melalui penyelidikan (sepenuh masa / separuh masa):

Bidang Penyelidikan (utama):
* Sarjana Sains (Perancangan bandar dan wilayah)
* Sarjana Sains dalam Perancangan Pengangkutan
* Sarjana Sains (Ukur Bahan)
* Sarjana Seni Bina

## Rujukan
*Laman Fakulti Alam Bina (FAB)
*Laman Universiti Teknologi Malaysia
* Admission
* Research
* Internationalization
* Staff
Daeng Kemboja

*Yamtuan Muda Riau III* **Opu Daeng Kemboja Ibni Daeng Parani** (mangkat 1777) merupakan putera Opu Daeng Parani yang menjadi Yang Dipertuan Muda Riau III. 

Baginda dilantik memegang jawatan tersebut pada tahun 1745-1777 menggantikan bapa saudaranya, Yamtuan Muda Riau III Opu Daeng Chelak Ibni La Tenri Borong Opu Daeng RilEkke' (Rilakka). Ketika baginda menjadi Yang di-Pertuan Muda, berlaku fitnah di Riau ke atas orang-orang Bugis sehingga baginda bertindak keluar dari Riau dan menetap di Linggi. Pada zaman baginda, berlaku peperangan dengan Belanda di Melaka akibat fitnah dari Sultan Mansur I, Terengganu. Baginda juga mengasaskan jawatan Engku Kelana **Timbalan Yang di-Pertuan Muda Riau,** atau **Timbalan Yamtuan Muda Riau,** dan melantik Raja Haji sebagai Engku Kelana yang pertama. Baginda berkhidmat di bawah 4 orang Sultan iaitu Sultan Sulaiman Badrul Alam Shah (1722 - 1760), Sultan Abdul Jalil Muazzam Shah (1760 - 1761), Sultan Ahmad Riayat Shah (1761) dan Sultan Mahmud Shah III (1761 - 1812).

## Kemangkatannya
Baginda mangkat pada tahun 1777 di Riau dan digelar Marhum Janggut. Baginda dimakamkan di Batangan, Riau

## Rujukan
* 
* 
* 

## Lihat juga
* Sejarah Johor
* Kesultanan Lingga-Riau
* Sejarah Singapura
* Sultan Johor
Engku Kelana

**Engku Kelana** merupakan jawatan di bawah Yang Dipertuan Muda Riau. Tugas utama Engku Kelana ialah membantu Yang dipertuan Muda menjalankan pentadbiran Kesultanan Lingga-Riau dan juga sebagai timbalan serta wakil Yang Dipertuan Muda.

Menurut Tuhfat Al-Nafis, Engku Kelana bertugas menjaga segala jajahan, teluk dan rantau yang di bawah kekuasaan Riau. Raja Haji merupakan orang pertama yang memakai gelaran tersebut apabila dilantik oleh bapa saudaranya, Daeng Kemboja, Yang Dipertuan Muda III (1745-1777) sebagai wakil dan panglima perang baginda. 

Raja Haji memegang jawatan tersebut pada tahun 1745 sehingga 1777 apabila baginda dilantik menjadi Yang Dipertuan Muda menggantikan Daeng Kemboja. 

## Rujukan
* 

## Lihat juga
* Sejarah Johor
* Kesultanan Lingga-Riau
* Sejarah Singapura
* Sultan Johor
5 World Trade Center

**Five World Trade Center** (5 WTC) ialah sebuah bangunan pejabat sembilan aras berangka keluli yang dibina pada tahun 1970–72 di World Trade Center, Bandar Raya New York. Ia mengalami kemusnahan teruk dan runtuh separa di aras-aras atasnya kesan serangan 11 September pada tahun 2001. Seluruh bangunan terpaksa dirobohkan menjelang Januari 2002 untuk membuka ruang kepada pembinaan semula.

Strukturnya berbentuk "¬" dan menduduki sudut timur laut tapak WTC. Matra keseluruhannya ialah 330 kali 420&nbsp;kaki (100 kali 130 meter), dengan purata keluasan 120,000 kaki persegi (11,000&nbsp;m²) searas.

Terminal bawah tanah World Trade Center terletak di bawah sahaja dan boleh dimasuki melalui bangunan ini. Dalam dataran bawah tanah bangunan ini terletaknya banyak kedai dan restoran, termasuklah kedai buku Borders yang terbesar di Bandaraya New York yang menjangkau tiga aras di sudut bangunan yang berdekatan dengan simpang Church Street dan Vesey Street.

Di situlah terletaknya "Survivors' Staircase" yang dijumpai semula dari bawah tanah bangunan setelah 5 WTC dirobohkan.

Banguna baru Two World Trade Center dibina di atas tapak bekas 5 World Trade Center.

## Rujukan
Republik Sosialis Persekutuan Soviet Rusia

**Republik Sosialis Persekutuan Soviet Rusia** (**RSPS Rusia**, **RSPSR**) (, ) atau **Soviet Rusia** adalah salah satu daripada Republik Kesatuan Soviet. Republik ini merupakan republik terbesar dan terpadat penduduknya berbanding 14 buah republik yang lain. Selepas berlakunya keruntuhan Kesatuan Soviet, republik ini menjadi berubah kepada Persekutuan Rusia.

## Geografi
Republik ini bersempadan dengan negara Poland dan Ukraine di barat, Norway dan Finland di barat laut serta Republik Demokratik Korea, Republik Rakyat China dan Republik Rakyat Mongolia di timur laut. Kawasan ini mengandungi sumber galian yang banyak seperti minyak, besi dan gas asli.
 
## Rujukan

## Lihat juga
*Kesatuan Soviet
*Rusia
*Komunis

## Pautan luar
*  Teks penuh dan semua pindaan undang-undang Perlembagaan RSPS Rusia
* ''Russian Federation; The Whole Republic a Construction Site'' oleh D.S. Polyanski
*  Maklumat tentang Perlembagaan RSPSR 1918
4 World Trade Center

**4 World Trade Center** ialah sebuah bangunan pejabat sembilan tingkat yang terletak di sudut tenggara tapak itu di Lower Manhattan, Bandar Raya New York. Ia musnah teruk akibat serangan 11 September 2001 dan terpaksa dirobohkan untuk memberikan laluan kepada pembinaan pencakar langit baru, iaitu Four World Trade Center dan Three World Trade Center.

Antara penyewa utama bangunan ini ialah Deutsche Bank (Tingkat 4, 5, dan 6) dan New York Board of Trade (Tingkat 7, 8, dan 9).

4 World Trade Center merupakan tempat letaknya babak Orange Juice Exchange di akhir filem *[[Trading Places]]*. Di 4 World Trade Center juga letaknya lima agensi pertukaran komoditi di salah satu lantai perdagangan yang terbesar di dunia pada suatu ketika dahulu. Antaranya ialah Bursa Kapas New York di mana diperdagangkannya kontrak sebenar Frozen Concentrated Orange Juice.

Four World Trade Center dan Three World Trade Center yang baru akan didirikan di tapak bekas 4 World Trade Center.

## Lihat juga

* World Trade Center
* Marriott World Trade Center
* 5 World Trade Center
* 6 World Trade Center
* 7 World Trade Center

## Rujukan

## Pautan luar
* Emporis entry on this building
Raja Ali

**Almarhum Yamtuan Muda Riau V** **Raja Ali Ibni Almarhum Yamtuan Muda Riau III Opu Daeng Kemboja.** 

ialah Yang di-Pertuan Muda Riau V. Beliau dilantik oleh Sultan Mahmud Shah III, Sultan Lingga-Riau selepas kemangkatan Raja Haji semasa menyerang Belanda di Teluk Ketapang, Melaka pada tahun 1784 dan beliau bergelar Sultan Ali Riayat Shah.

Belanda telah menyerang Riau pada 30 Oktober 1784 secara tiba-tiba sehingga menyebabkan perbalahan antara pihak Melayu dengan Bugis. Raja Ali sendiri terpaksa keluar dari Riau dan pergi ke Siantan.

Pada tahun yang sama, Belanda telah menandatangani perjanjian dengan Sultan Mahmud untuk menerima naungan Belanda ke atas Riau. Sejak saat itu, Belanda telah berjaya menanamkan pengaruhnya di Johor-Riau yang sejak penubuhannya pada tahun 1528 tidak pernah dijajah oleh bangsa Eropah.

Perjanjian itu menyebabkan jawatan Yang di-Pertuan Muda dimansuhkan dan tugas Yang di-Pertuan Muda memerintah Riau diserahkan kepada Engku Muda Muhammad.

Jawatan Yang di-Pertuan Muda dikembalikan semula kepada Raja Ali pada tahun 1795 oleh Inggeris yang mentadbir Melaka bagi pihak Belanda ketika berlaku Perang Napoleon di Eropah.

Pada tahun ini juga dibuat penetapan kawasan pemerintahan antara Sultan Mahmud Shah III dan Yang di-Pertuan Muda iaitu Yang di-Pertuan Muda mentadbir Riau dan Sultan pula mentadbir kerajaan yang berpusat di Lingga.

## Kemangkatannya
Baginda mangkat di Pulau Bayan pada tahun 1806 dan digelar Marhum Pulau BayanPurba, Issue 11, Persatuan Muzium Malaysia, 1992

## Rujukan
* 
* 
*
Peter O'Neill

**Peter Charles Paire O'Neill** CMG (lahir 13 Februari 1965) adalah Perdana Menteri Papua New Guinea kini, menggantikan Sir Michael Somare. Beliau merupakan pemimpin Parti Kongres Kebangsaan Rakyat dan mewakili kawasan pilihan raya Ialibu-Pangia.

## Rujukan
Tapak World Trade Center

**Tapak World Trade Center** (kod ZIP: 10048), juga dikenali sebagai "***Ground Zero***" selepas serangan 11 September 2001, terletak di kawasan seluas  di Lower Manhattan di Bandar Raya New York, A.S. Kompleks World Trade Center terletak di tapak ini sehingga ia dimusnahkan dalam serangan tersebut; Studio Daniel Libeskind, Lembaga Pelabuhan New York dan New Jersey, Silverstein Properties dan Lower Manhattan Development Corporation menyelia pembinaan semula tapak ini. Kawasan ini disempadanai oleh Vesey Street di utara, West Side Highway di barat, Liberty Street di selatan, dan Church Street di timur. Lembaga Pelabuhan memiliki tanah tapak ini (kecuali 7 World Trade Center). Pemaju Larry Silverstein memegang pajakan terhadap ruang kedai dan pejabat di empat bangunan di tapak ini.

Sementara Lembaga Pelabuhan New York dan New Jersey (*Port Authority of New York and New Jersey*) seringkali disebut sebagai pemilik tapak WTC, situasi pemilikan sebenarnya lebih kompleks dan agak kabur. Port Authority memang memiliki bahagian "penting" tapak seluas  itu, tetapi telah mengakui "kekaburan terhadap pemilikan berbagai-bagai jaluran hartanah di tapak World Trade Center", sejak 1960-an lagi. Tidak jelas siapa yang memiliki  tapak ini, merupakan tanah di mana terletaknya jalan sebelum World Trade Center dibina.

## Menara baharu
*One World Trade Center
*Two World Trade Center
*Three World Trade Center
*Four World Trade Center
*Five World Trade Center
*7 World Trade Center
*National September 11 Memorial & Museum

## Lihat juga

* Keruntuhan World Trade Center

## Rujukan

## Pautan luar
*Tapak rasmi - Silverstein Properties
Fakulti Kejuruteraan & Sains Geoinformasi (FKSG), Universiti Teknologi Malaysia

**Fakulti Kejuruteraan dan Sains Geoinformasi** merupakan salah satu fakulti di bawah Universiti Teknologi Malaysia.

## Visi
Untuk menjadi sebuah fakulti yang bertaraf dunia dalam bidang Kejuruteraan Geomatik & Sains Geoinformasi

## Misi
Untuk menerajui pembangunan Sumber Manusia dan teknologi Geoinformasi untuk memenuhi keperluan negara.

## Senarai jabatan di bawah Fakulti Kejuruteraan & Sains Geoinformasi
* Jabatan Kejuruteraan Geomatik
* Jabatan Pengurusan Harta Tanah
* Jabatan Remote Sensing
*Jabatan Pentadbiran Tanah

## Pautan Luar
*Fakulti Kejuruteraan & Sains Geoinformasi
*Universiti Teknologi Malaysia
;Laman Jabatan
* Jabatan Kejuruteraan Geomatik 
* Jabatan Pengurusan Harta Tanah 
* Jabatan Remote Sensing 
* Jabatan Pentadbiran Tanah
Gereja Ortodoks Yunani St. Nicholas

**Gereja Ortodoks Yunanu St. Nicholas** () pernah wujud di seberang Liberty Street dari Menara Selatan World Trade Center di Bandar Raya New York, Amerika Syarikat. Ia musnah sepenuhnya dalam serangan 11 September 2001 ketika Menara Selatan tumbang. Ia merupakan satu-satunya bangunan bukan WTC yang dimusnahkan secara langsung oleh serangan itu.

Dua lagi bangunan lain yang tidak tergolong dalam kompleks WTC turut musnah: Deutsche Bank Building rosak teruk akibat serangan itu dan keruntuhan 1 dan 2 WTC, dan Dewan Fiterman di Kolej Komuniti Daerah Manhattan pula rosak teruk akibat keruntuhan 7 WTC. Kedua-dua bangunan ini terpaksa dinyahbina.

## Sejarah
Bangunan yang menempatkan gereja ini dibina sekitar tahun 1832. Pada tahun 1916, kaum pendatang Greece menubuhkan jemaah Gereja Ortodoks Yunani St Nicholas, dan mulai tahun 1922, mulai mengadakan upacara sembahyang di tempat Liberty Street itu. Bangunan gereja ini luasnya hanya , panjangnya , dan tingginya , oleh itu mudah kelihatan kecil berbanding Menara Berkembar setinggi 110 aras yang siap dibina pada tahun 1972–1973. Biarpun saiznya yang kecil dan tempatnya yang luar biasa, sebelum peristiwa 9/11, gereja ini dihadiri oleh sejemaah 70 keluarga yang dipimpin oleh Paderi John Romas. Pada setiap hari Rabu, bangunan gereja ini dibuka kepada awam sebagai ruang bertakafur dan doa untuk orang ramai termasuk kakitangan menara dan penganut bukan Ortodoks Yunani.

Antar harta benda yang paling bernilai di gereja itu adalah beberapa pusaka tinggalan St Nikolas, St Katarina, dan St Sava yang didermakan kepada gereja oleh Nikolai II, maharaja terakhir Rusia. Harta pusaka ini diambil keluar dari simpanan masing-masing pada hari-hari kudus untuk upacara penghormatan, tetapi tidak dapat dijumpai lagi selepas tragedi 9/11.

## 11 September 2001
Bangunan gereja ini ditimbus sepenuhnya oleh keruntuhan Menara Selatan WTC. Tiada sesiapa yang berada di dalam gereja itu ketika kemusnahan itu. Hanya sedikit sahaja barang-barangan di dalamnya yang dapat dijumpai semula, antaranya ialah patung-patung St. Dionysios dari Zakynthos dan Zoodochos Pege yang rosak serta sebilangan kecil aneka barangan keagamaan.

Satu laporan akhbar Ortodoks Yunani mengatakan bahawa sebelum Menara Selatan itu runtuh, sebahagian gear pendaratan kapal terbang terbabit kelihatan terlantar di atas gereja. Begitu juga, anggota-anggota badan kelihatan di sekitar gereja sebelum menara itu runtuh, kemungkinan mayat mangsa yang jatuh dari menara itu.

Para ahli jemaah dan Paderi Romas telah berpindah sementara ke Gereja Besar Ortodoks Yunani St. Constantine dan Helen di Brooklyn. Juga dirancangkan supaya Gereja Ortodoks Yunani St. Nicholas dibina semula.

## Rujukan

## Pautan luar
*Tapak web St. Nicholas Greek Orthodox Church
Marwan al-Shehhi

**Marwan Yousef Mohamed Rashid Lekrab al-Shehhi** (, , juga dialih huruf sebagai **Alshehhi**) (9 Mei 1978 &ndash;11 September 2001) merupakan juruterbang perampas Penerbangan 175 United Airlines, yang menghempaskan kapal terbangnya ke dalam Menara Selatan World Trade Center dalam serangan 11 September 2001.

Shehhi ialah seorang mahasiswa dari Emiriah Arab Bersatu yang berpindah ke Jerman pada tahun 1996 lalu berkawan akrab dengan Mohamed Atta, Ziad Jarrah dan Ramzi bin al-Shibh, dan menubuhkan sarang Hamburg. Setelah berikrar untuk syahid, mereka berempat menjadi dalang serangan 11 September.

Pada akhir tahun 1999, Shehhi, Atta, Jarrah, dan bin al-Shibh pergi ke kem latihan pengganas di Afghanistan dan bertemu dengan Osama bin Laden yang merekrut mereka berempat untuk serangan ke atas Amerika Syarikat. Shehhi tiba di Amerika Syarikat pada Mei 2000, diikuti oleh Atta sebulan kemudian. Mereka berdua berlatih di Huffman Aviation di Florida, dan menerima lesen juruterbang komersil pada Disember 2000 daripada FAA.

Shehhi menghabiskan sepanjang tahun 2001 dengan membuat persiapan untuk serangan itu, seperti berjumpa dengan para perancang 9/11 yang terpenting, memudahkan ketibaan para perampas yang menaiki penerbangan lain, dan menaiki pesawat pemantau untuk merancang perampasan secara teliti.

Pada 9 September 2001, Shehhi terbang dari Florida ke Boston, lalu berdiam di Milner Hotel sehingga 11 September. Sebaik sahaja menaiki United 175, Shehhi dan empat lagi perampas menunggu 30 minit selepas berlepas untuk membuat serangan, kemudian Shehhi dapat merampas kawalan juruterbang. Maka pada 9:03 pagi, 17 minit selepas Mohamed Atta menghempaskan American 11 ke dalam Menara Utara, Shehhi yang berusia hanya 23 tahun menghempaskan pesawat Boeing 767 itu ke dalam Menara Selatan World Trade Center. Beliau merupakan juruterbang perampas yang termuda dalam serangan berkenaan. Detik hempasan Boeing 767 sebagai United 175 ke dalam Menara Selatan terpancar secara langsung di televisyen seluruh dunia.
## Catatan

## Rujukan
* Thompson, Paul. *[[The Terror Timeline]]*. ReganBooks, 2004. ISBN 0-06-078338-9.
* *The 9/11 Commission Report*. W.W. Norton & Company. ISBN 0-393-32671-3.

## Pautan luar
* The Final 9/11 Commission Report
Ziad Jarrah

**Ziad Samir Jarrah** (, **) (11 Mei 1975 – 11 September 2001) ialah salah seorang dalang serangan 11 September 2001 yang merupakan juruterbang perampas Penerbangan 93 United Airlines yang kapal terbangnya terhempas di atas sebuah padang di kawasan luar bandar dekat Shanksville ekoran tindakan para penumpang melawan balik.

Dibesarkan dalam keluarga kaya-raya yang berpemikiran sekular, Jarrah berpindah ke Jerman pada tahun 1996. Beliau terlibat dalam perancangan serangan 11 September 2001 sewaktu menghadiri sebuah maktab teknik pada akhir 1990-an, bertemu dengan Mohamed Atta, Marwan al-Shehhi dan Ramzi bin al-Shibh, lalu membentuk sarang Hamburg pada tahun 1998. Jarrah direkrut oleh Osama bin Laden pada tahun 1999.

Jarrah tiba di Amerika Syarikat pada Jun 2000, lalu berlatih di Florida Flight Training Center hingga Januari 2001.

Pada 7 September 2001, Jarrah terbang dari Fort Lauderdale ke Newark. Pada 11 September, Jarrah menaiki United 93, dan beliau dipercayai mengambil alih kawalan juruterbang pesawat itu bersama pasukan perampasnya yang terdiri daripada Saeed al-Ghamdi, Ahmed al-Nami dan Ahmed al-Haznawi. Mereka berempat membuat cubaan yang gagal untuk menghempaskan pesawat itu ke Kapitol atau Rumah Putih.

## Catatan
* Melainkan dinyatakan sebaliknya oleh sumber, kenyataan dalam rencana ini datangnya terutamanya daripada Laporan Suruhanjaya 9/11. Di mana terdapat percanggahan yang ketara dengan laporan tersebut berkenaan fakta-fakta penting tentang kehidupan Jarrah, ini disebutkan secara terang-terangan.

* Pelbagai sumber telah berspekulasi bahawa Rumah Putih merupakan sasaran Penerbangan 93; Laporan Suruhanjaya 9/11, berdasarkan maklumat yang diterima daripada soal siasat ke atas Khalid Sheikh Mohammed, menegaskan dengan yakinnya bahawa bangunan Kapitol ialah sasaran yang sebenar. Selain itu, sebelum diberkas, Sheikh Mohammed bersama bin al-Shibh, memberitahu seorang wartawan al-Jazeera pada tahun 2002 bahawa sasaran keempat itu sebenarnya Kapitol.

## Rujukan
Republik Sosialis Soviet Kazakh

**Republik Sosialis Soviet Kazakhstan** (**RSS Kazakhstan**) (Kazakh: Қазақ Советтік Социалистік Республикасы, *Qazaq Sovettik Socïalïstik Respwblïkası*, Rusia: Казахская Советская Социалистическая Республика, *Kazakhskaya Sovetskaya Sotsialisticheskaya Respublika*) merupakan salah satu daripada republik yang membentuk Kesatuan Soviet.

## Sejarah

Republik yang ditubuhkan pada 26 Ogos 1920 ini pada asalnya dipanggil Republik Autonomi Sosialis Soviet Kyrgystan (RASS Kyrgystan). Pada Februari 1925, Wilayah Orenburg telah dipisahkan daripada republik tersebut dan ibu negara asalnya iaitu Kyzylorda telah dipindahkan ke Alma-Ata pada tahun 1927. Sebagai akibatnya, kesemua tanah orang Kazakh telah disatukan. 

Kemudian pada 15-19 April 1925, republik tersebut dinamakan semula sebagai Republik Sosialis Soviet Kazakhstan (RSS Kazakhstan). Selepas beberapa tahun, kawasan Karakalpakistan pula diasingkan dan kemudiannya diperintah oleh Republik Sosialis Soviet Uzbekistan (RSS Uzbekistan). 

Pada 10 Disember 1991, RSS Kazakhstan bertukar nama menjadi Republik Kazakhstan dan enam hari selepas itu, negara itu telah mendapat kemerdekaan setelah ryntuhnya empayar Kesatuan Soviet.

## Lihat juga
*Kazakhstan
*Kesatuan Soviet
Republik Kesatuan Soviet

**Republik Kesatuan Soviet** atau **Republik Kesatuan** (bahasa Rusia: союзные республики, *soyuznye respubliki*) adalah sebuah unit pentadbiran berasaskan bangsa yang bersubordinat secara terus oleh kerajaan Kesatuan Soviet. 

Menurut sejarah, kesatuan ini adalah negara yang sangat berpusat (*highly centralised*) dan munculnya reformasi pemencaran dan pendemokrasian pada era Perestroika dan Glasnost serta akhirnya membawa kepada pembubaran bagi kesatuan tersebut.

## Maklumat ringkas kawasan Republik Kesatuan
Pada 10 tahun terakhir sebelum pembubaran Kesatuan Soviet, Kesatuan ini terdiri daripada 15 buah republik yang dipanggil republik Soviet. Republik tersebut memainkan peranan penting dalam pembubaran Kesatuan Soviet. Di bawah pemerintahan Mikhail Gorbachev, dasar Glasnost dan Perestroika diperkenalkan bagi memulihkan kuasa kesatuan itu. Walau bagaimanapun, dasar tersebut memberi kesan yang besar dan menyebabkan kuasa setiap republik semakin meningkat. Kesan yang pertama iaitu liberalisasi politik membenarkan kerajaan dalam republik untuk mendapatkan kesahihan dengan menyeru demokrasi, nasionalisme atau gabungan kedua-duanya. Selain itu, liberalisasi juga membawa kepada keretakan dalam hierarki parti yang mengurangkan kawalan Soviet ke atas republik. Akhirnya, pengenalan dasar perestroika membolehkan kerajaan republik itu untuk mengawal aset ekonomi di republik mereka dan menahan dana daripada kerajaan pusat. 

Sepanjang tahun 1980-an, kerajaan Soviet cuba untuk mencari struktur baharu yang akan mencerminkan kuasa yang meningkat dalam kalangan negara republik itu. Namun, usaha tersebut terbukti tidak berjaya dan akhirnya pada 1991 Kesatuan Soviet runtuh. Kesemua republik itu telah mendapat kemerdekaan.







## Lihat juga
*Parlimen Eropah
*Republik autonomi Kesatuan Soviet

## Rujukan
Deir ez-Zor

**Deir ez Zor** atau 'daerah az-Zawr' adalah bandar terbesar di timur laut Syria terletak di Sungai Furat dan menjadi ibu kota Kegabenoran Deir ez-Zor, 450&nbsp;km ke timur laut dari ibu kota Damsyik. Pada tahun 2009, 511,000 penduduk tinggal di kawasan metropolitan ini.

## Nama
Terdapat tapak purba dengan biara awal Kristian .Nama Zor yang merujuk kepada tebing sungai semak, hanya muncul dalam beberapa rekod akhir Uthmaniyah

## Sejarah

Pekan moden dibangunkan oleh Empayar Turki Uthmaniyah pada tahun 1867 . Pada tahun 1915, bandar ini menjadi lokasi 'Genosid Armenia' Sebuah memorial memperingati tragedi ini didirikan di bandar raya ini pada 1991. [4] Perancis menduduki Deir ez-Zor pada tahun 1921 .Kemudian diperintah oleh Haji-Fadel Abboud, dari keluarga bangsawan. Pada tahun 1941, tentera British mengalahkan Perancis semasa kempen Syria-Lubnan.

Deir ez-Zor terletak 85&nbsp;km di barat laut, tinggalan Dura-Europos telah ditemui.Semasa era Rom, ia merupakan pusat perdagangan yang penting di antara Empayar Rom dan India.Kemudian ia ditawan oleh Zenobia dan menjadi sebahagian daripada kerajaan Palmyra .Akhirnya ia telah dimusnahkan oleh orang Mongol ketika menguasai Timur Tengah.

## Ekonomi
Kawasan ini merupakan kawasan pertanian yang subur dan makmur dan ternakannya ialah biri-biri, bijirin dan tanaman kapas. Kemudian petroleum ditemui di padang pasir Syria . Ia juga menjadi lokasi pelancongan yang inginkan menikmati suasana restoran tebing sungai gaya tradisional Perancis. Terdapat lombong garam berdekatan.

## Budaya
Majoriti penduduk adalah petani dari Jazira dan perbandaran suku Badwi Gurun Syria , dengan beberapa minoriti Kurdish , Armenia dan Syria .Kemarau yang teruk pada 1950-an dan 1990-an menukar gaya hidup.Dialek Arab digunakan di sana.Ia didominasi oleh Muslim Sunni dan Kristian.

Bandar ini juga terkenal dengan jambatan gantung Deir ez-Zor menyeberangi Sungai Euphrates dan telah siap pada tahun 1927. Muzium Deir ez-Zor menyimpan beribu-ribu barangan antik yang dikumpul dari tapak-tapak arkeologi di utara Mesopotamia. Kampus Universiti Al-Furat dan Universiti Al-Jazeera juga terletak di sini.

## Rujukan
Neighborhoods (album Blink-182)

***Neighborhoods*** adalah album studio keenam oleh kumpulan pop punk Amerika Blink-182 yang dijadualkan untuk diterbitkan pada September 27, 2011 melalui Geffen Records. Merupakan bahan baru album pertama mereka dalam lapan tahun, ia dirakamkan sepanjang tahun 2009 selepas hiatus selama empat tahun. Ia adalah album pertama Blink-182 yang dihasilkan sepenuhnya oleh ahli-ahli kumpulan tanpa bantuan pengeluar daripada rekod luar.

Album tersebut telah mengalami banyak penagguhan. Walaupun beberapa demo telah direkodkan pada tahun 2009, kerja-kerja penghasilan album tersebut bermula pada awal bulan Jun 2010. Pada April 2011, Blink-182 telah membatalkan konsert di Eropah kerana mereka mendapati rakaman album itu mengambil masa lebih lama daripada yang dijangkakan. Hasilnya, Rekod Geffen memberi 31 Julai sebagai tarikh akhir penghasilan album. Single pertama album "Up All Night" telah ditayangkan pada 14 Julai, 2011.

## Rujukan
Betaria FC

**Betaria FC** atau **NS Betaria FC** merupakan sebuah kelab bola sepak Malaysia, yang berpusat di Tampin, Negeri Sembilan.

Mereka layak ke Liga Premier Malaysia selepas menang Liga FAM Malaysia 2011. Dalam musim kemunculan mereka di Liga Premier, mereka mendapat tempat ke-10 daripada 12 pasukan keseluruhan. Mereka sepatutnya diturunkan semula ke Liga FAM selepas tewas 3-0 dengan Majlis Perbandaran Muar FC; tetapi ditangguhkan kerana MP Muar FC menarik diri daripada liga. Perlawanan play-off ditetapkan melawan UiTM FC, pasukan yang mendapat tempat ketiga dalam Liga FAM Malaysia 2012. Betaria kekal dalam Liga Premier selepas mereka menang 3-0 ke atas UiTM FC.

Pasukan muda B-23 mereka juga menjadi tumpuan dalam perlawanan Piala Presiden Malaysia 2012, mengakhiri perlawanan dengan tempat kedua selepas bertemu Perak FA dalam perlawanan akhir.

Betaria menduduki tangga terakhir dalam Liga Premier Malaysia 2013, dan sepatutnya diturunkan ke Liga FAM Malaysia tahun berikutnya. Walau bagaimanapun, pihak pengurusan kelab mengambil keputusan mengundurkan diri dari saingan liga.

## Pencapaian

### Perlawanan tempatan

#### Liga

* **[[Liga Premier Malaysia|Divisyen 2 / Liga Premier]]**
**Tempat ke-10: 2012
**Tempat ke-12: 2013

***[[Liga FAM Malaysia|Divisyen 3 / Liga FAM]]**
**  **Juara (1):** 2011

#### Pasukan Bawah 23

* **[[Piala Presiden Malaysia|Piala Presiden]]**
**  **Naib juara (1):** 2012

## Pemain
### Skuad terakhir (2013)

## Jurulatih

## Pautan luar
* Betaria FC Soccerway
Ahli bomba

**Ahli bomba** ialah penyelamat yang dilatih secara menyeluruh, terutamanya untuk memadamkan kebakaran berbahaya yang mengancam penduduk awam dan harta benda, menyelamatkan orang daripada kejadian yang melibatkan kenderaan, bangunan yang runtuh atau terbakar dan situasi-situasi yang seumpamanya. Kehidupan berindustri moden yang semakin rumit mendatangkan banyak lagi bahaya, sehingga mendorong peningkatan dalam kemahiran yang diperlukan dalam teknologi bomba serta peluasan bidang kuasa penyelamat bomba, termasuk perkhidmatan perubatan kecemasan.

Pasukan bomba dan ahli bomba sentiasa ada di seluruh dunia, baik kawasan hutan, bandar mahupun atas kapal.

Di sesetengah negara, termasuk A.S., Australia, Belanda, Chad, China, Finland, Jepun, Jerman, Kanada, Malaysia, New Zealand, Singapura dan Sweden; ahli bomba lazimnya merupakan pekerjaan berbayar. Selain itu, terdapat juga **ahli bomba sukarela** (secara teorinya tidak berbayar) dan **ahli bomba simpanan** (separuh masa, dibayar bila bekerja) yang bersedia dipanggil 24 jam sehari, 7 hari seminggu.

## Lihat juga
* Bomba
* Peralatan perlindungan peribadi

## Rujukan

## Pautan luar
Zon euro

**Zon euro** —atau **kawasan euro** (*euro area*) secara rasminya — ialah kesatuan ekonomi dan kewangan yang dianggotai 19 negara dalam Kesatuan Eropah yang menerima pakai euro&nbsp;(€) sebagai mata wang tunggal.

Kawasan ini disertai oleh negara Austria, Belanda, Belgium, Croatia, Cyprus, Estonia, Finland, Jerman, Ireland, Itali, Latvia, Lithuania, Luxembourg, Malta, Perancis, Portugal, Sepanyol, Slovakia, Slovenia dan Yunani. Negara-negara EU lain (kecuali Denmark dan United Kingdom) diwajibkan masuk sekiranya memenuhi kriteria untuk melakukan sedemikian. Tiada satupun negara yang meninggalkan kawasan ini, dan tiada peruntukan untuk melakukan sedemikian mahupun dibuang dari kawasan tersebut. Andorra, Monaco, San Marino dan Kota Vatikan mempunyai persetujuan yang formal dengan EU untuk menggunakan euro sebagai matawang rasmi serta mengeluarklan duit syiling  tersendiri. Kosovo dan Montenegro telah memakai euro secara sepihaknya tetapi tidak termasuk dalam zon ini mahupun mempunyai perwakilan dalam Bank Pusat Eropah (*European Central Bank*, ECB) atau dalam Kumpulan Euro.

Bank Pusat Eropah pimpinan seorang presiden serta sebuah lembaga ketua-ketua bank pusat serata benua tersebut menetapkan dasar kewangan kawasan ini. Tugas utama bank pusat tersebut ialah mengekalkan kadar inflasi di bawah tahap yang boleh dikawal. Meskipun perwakilan, pentadbiran atau dasar fiskal yang sama untuk kesatuan matawang itu tidak ada, masih ada juga kerjasama yang dilakukan dalam Kumpulan Euro yang membuat keputusan politik berkaitan euro serta kawasan yang diwakilinya. Kumpulan Euro ini terdiri daripada menteri-menteri kewangan negara anggota kawasan euro, namun pemimpin negara turut boleh dilibatkan dalam keadaan kecemasan.

## Rujukan

## Pautan luar
* Portal rasmi zon euro 
* Laman sesawang rasmi Bank Pusat Eropah
Tahajjud Cinta (drama)

***Tahajjud Cinta*** adalah sebuah drama televisyen 2011 arahan Eirma Fatima yang ditayangkan menerusi slot Zehra di saluran TV3 bermula pada 8 Julai 2011. Drama ini menampilkan 18 orang pelakon berstatus dan mencatat kedudukan tertinggi untuk slot Zehra sejak drama *[[Nur Kasih]]* pada 2010.

## Sinopsis
Cerita bermula dengan kisah mengenai sahabat iaitu Citra Maisarah (Fazura) dan rakan sekuliahnya Seri (Fouziah Gous) tidak dapat lari dari cinta dan kasih sayang. Citra telah jatuh cinta dengan Azihan  seorang lelaki yang sangat berpegang teguh kepada agama. Emelda (Tiz Zaqyah) kakak kepada Citra ada masalah dengan suaminya dan dia sangat lemah untuk menghadapi masalah dalam kehidupan berumahtangga.

Citra dan Seri pulang ke Malaysia dan Citra berjanji kepda dirinya untuk membela hak hak kaum wanita dari ditindas kaum lelaki. Citra ingin membukti jugak kepada keluarganya yang dia akan berjuang demi hak kaum wanita yang tertindas di zaman sekarang ni. Citra jugak ingin memperjuangkan hak kakaknya yang ditindas oleh abang iparnya.

Manakala Seri yang telah jatuh cinta buat pertama kali tapi entah macam mana dan dia telah berkorban untuk berkahwin dan menjadi isteri keempat kepada Ustaz Shauki (Eman Manan), bapa kepada Solahuddin (Remy Ishak).

Dapatkah Citra dan Solahudin, menyelamatkan Seri (Fouziah Gous) dari menjadi isteri keempat? Solahudin tidak mahu menjadi anak derhaka. Sampai bila Solahudin sanggup melihat ayahnya hidup dalam kemungkaran, menggunakan agama untuk kepentingan nafsu.

## Pelakon
### Pelakon utama
* Eman Manan sebagai Ustaz Shauki
* Nur Fazura sebagai Citra Maisarah
* Remy Ishak sebagai Solahuddin Shauki
* Fouziah Gous sebagai Seri Mohd Azim
### Pelakon pembantu
* Eirma Fatima sebagai Ustazah Hamani
* Tiz Zaqyah sebagai Emelda
* Jins Shamsuddin sebagai Tan Sri
* Azizah Mahzan sebagai Puan Sri
* Shahz Jaszle sebagai Azihan
* Norish Karman sebagai Puan Nora Asyikin
* Aaron Aziz sebagai Iskandar
* Ziela Jalil sebagai Qadirah
* Melissa Saila sebagai Sharifah
* Dira Abu Zahar sebagai Umairah
* Ahmad Tarmimi Siregar sebagai Mohd Azim
* Fadilah Mansor sebagai Habibah
* Chomatt Samad sebagai Mohd Yusof Mohd Azim
* Haeriyanto Hassan sebagai Tengku Irfan
* Anne Abdullah sebagai Zulaikha
* Fazren Rafi sebagai Wahdi
* Neelofa sebagai Suraya
* Zack Taipan sebagai Karim

## Lagu Tema
Judul : *Merpati Putih*
Ciptaan: Allahyarham Chrisye
Nyanyian: Chrisye (asal), Zamani & Astrid Sartiasari (duet)

## Anugerah dan pencalonan

## Rujukan

## Pautan luar
*laman web rasmi Tahajjud Cinta
Raja Bendahara Pahang

**Raja Bendahara** ialah gelaran yang digunakan oleh Bendahara Kesultanan Johor yang memerintah Pahang sebagai wakil mutlak Sultan Johor. Bendahara Johor pertama yang dianggap sebagai Raja Bendahara Pahang ialah Tun Abdul Majid Ibni Tun Abbas (1770-1802) kerana ketika beliau menjadi Bendahara Johor, tanah Pahang sudah bertukar statusnya daripada tanah pegangan kepada tanah kurnia. Sultan Johor ketika itu, Sultan Mahmud Shah III telah menyerahkan tanah Pahang kepada keluarga Bendahara sebagai warisan turun temurun keluarga mereka. Baginda bertindak begitu untuk memujuk keluarga Bendahara yang terpaksa berkongsi kuasa dengan keluarga Bugis sejak tahun 1770. Itu bermakna Kesultanan Johor tidak lagi memiliki kuasa ke atas tanah Pahang tetapi Bendahara Pahang perlu 'menyembah' ke Daik sebagai tanda bernaung di bawah Johor. Gelaran Raja Bendahara Pahang ditinggalkan apabila Bendahara Tun Ahmad yang memerintah selepas menang dalam Perang Bendahara Pahang memakai gelaran Sultan pada tahun 1882. Pahang secara rasminya memisahkan diri daripada Kesultanan Johor dan pewarisnya Kesultanan Lingga-Riau pada tahun tersebut walaupun pada praktiknya Pahang sudah tidak lagi bernaung kepada mana-mana kerajaan sejak tahun 1824.

## Raja Bendahara Pahang

* 1777 - 1802: Tun Abdul Majid II bin Tun Abbas II, Raja Bendahara I

* 1802 - 1803: Tun Muhammad (Pahang), Raja Bendahara II
* 1803 - 1806: Tun Koris, Raja Bendahara III
* 1806 - 1847: Tun Ali (Pahang) III, Raja Bendahara IV
* 1847 - 1863: Tun Mutahir bin Tun Ali, Raja Bendahara V 
* 30 may - 3 Jun 1863 : Tun Khoddis II bin Tun Muhammad Tahir III 
* 1863 - 1881: Tun Ahmad, (Pemasyhuran ke-1 kemudian Baginda menggunakan gelaran Sultan Pahang Moden 1)

## Rujukan

*(Tun) Suzana (Tun) Othman, *Institusi Bendahara: Permata Melayu yang Hilang: Dinasti Bendahara Johor-Pahang*‎, Pustaka BSM Enterprise, 2002, ISBN 9834056664
*(Tun) Suzana (Tun) Othman, *Mencari Sejarah: Tun Mutahir Tun Ali, Bendahara Seri Maharaja Pahang, 1857-63* , 2001, ISBN 983405663X
*(Tun) Suzana (Tun) Othman, *Perang Bendahara Pahang, 1857-63: pensejarahan semula menelusi peranan British*, 2007, ISBN 9789831952825

## Pautan luar
* Ensiklopedia Malaysia: Kesultanan Pahang
Fakulti Pengurusan & Pembangunan Sumber Manusia (FPPSM), Universiti Teknologi Malaysia

**Fakulti Pengurusan dan Pembangunan Sumber Manusia** (FPPSM) merupakan salah satu fakulti di bawah Universiti Teknologi Malaysia.

## Jabatan di bawah Fakulti Pengurusan & Pembangunan Sumber Manusia

*Jabatan Pembangunan Sumber Manusia
*Jabatan Pengurusan

## Pautan Luar
*Laman Fakulti Pengurusan dan Pembangunan Sumber Manusia (FPPSM) 
*Laman Universiti Teknologi Malaysia
* Laman Jabatan Pembangunan Sumber Manusia 
* Laman Jabatan Pengurusan
Fakulti Pendidikan (FP), Universiti Teknologi Malaysia

**Fakulti Pendidikan (FP)** merupakan salah satu fakulti di bawah Universiti Teknologi Malaysia.

## Visi
Untuk menjadi luar biasa, pemimpin yang cemerlang dalam bidang pendidikan.

## Misi
Fakulti Pendidikan berusaha untuk membangunkan sumber manusia dalam bidang sains dan teknologi melalui pendidikan berkualiti dan inovatif dan kursus-kursus profesional untuk para pendidik dan pelatih (guru pra-perkhidmatan).

## Jabatan di bawah Fakulti Pendidikan

* Jabatan Asas Pendidikan
* Jabatan Multimedia Pendidikan
* Jabatan Pendidikan Sains Dan Matematik
* Jabatan Pendidikan Sains Sosial
* Jabatan Pendidikan Teknikal Dan Kejuruteraan

## Pautan Luar
*Laman Rasmi
*Laman Universiti Teknologi Malaysia
* Laman Jabatan Asas Pendidikan
* Laman Jabatan Multimedia Pendidikan
* Laman Jabatan Pendidikan Sains Dan Matematik
* Laman Jabatan Pendidikan Sains Sosial
* Laman Jabatan Pendidikan Teknikal Dan Kejuruteraan
Fakulti Biosains & Biokejuruteraan (FBB), Universiti Teknologi Malaysia

**Fakulti Biosains & Biokejuruteraan (FBB)** merupakan salah satu fakulti di bawah Universiti Teknologi Malaysia.

## Visi
Akan diiktiraf sebagai institusi pendidikan terkemuka di dunia dan penyelidikan dalam sains biologi

## Misi
Melahirkan graduan yang kompeten dan serba boleh seperti yang diminta oleh pihak yang berkepentingan

## Jabatan di bawah Fakulti Biosains & Biokejuruteraan

* Jabatan Sains Biologi
* Jabatan Bioteknologi Industri

## Pautan Luar
*Laman Fakulti Biosains & Biokejuruteraan (FBB) 
*Laman Universiti Teknologi Malaysia
* Laman Jabatan Sains Biologi 
* Laman Jabatan Bioteknologi Industri
Fakulti Bioperubatan & Sains Kesihatan (FKBSK), Universiti Teknologi Malaysia

Fakulti Bioperubatan & Sains Kesihatan (FKBSK)  merupakan salah satu fakulti di bawah Universiti Teknologi Malaysia.

Fakulti Bioperubatan & Sains Kesihatan ditubuhkan pada Julai 2007.

## Visi
Untuk menjadi pusat bertaraf dunia kecemerlangan dan peneraju dalam pengajaran dan pembelajaran dalam bidang sains kesihatan dan kejuruteraan bioperubatan.

## Misi
* Untuk menyediakan program kelas dunia dalam pengajaran dan pembelajaran dalam bidang sains kesihatan dan kejuruteraan bioperubatan.
* Untuk membangunkan teknologi dan pakar teknologi dalam bidang sains kesihatan dan kejuruteraan bioperubatan yang memiliki nilai-nilai etika dan moral yang tinggi.
* Untuk menerajui teknologi dan pengetahuan dalam bidang sains kesihatan dan kejuruteraan bioperubatan.

## Jabatan di bawah Fakulti Bioperubatan & Sains Kesihatan
# Jabatan Instrumentasi Bioperubatan & Pemprosesan Isyarat 
# Jabatan Biomekanik dan Bahan Bioperubatan 
# Jabatan Sains Klinikal dan Kejuruteraan 
# Jabatan Terapi dan Pemulihan 

## Rujukan
http://www.biomedical.utm.my/  Faculty of Biomedical Engineering and Health Science (FKBSK), UTM
Pengeboman World Trade Center 1993

**Pengeboman World Trade Center 1993** berlaku pada 26 Februari 1993, apabila sebuah bom lori diledakkan di bawah Menara Utara World Trade Center di New York City. Peranti yang diperkuat gas urea nitrat–hydrogen 1,336&nbsp;lb (606&nbsp;kg) itu bertujuan menumbangkan Menara Utara itu kepada Menara Selatan sehingga kedua-dua menara itu runtuh dan mengorbankan ribuan nyawa. Biarpun gagal berbuat demikian, namun pengeboman ini dapat meragut enam nyawa dan mencederakan ribuan lagi.

Serangan ini dirancang oleh sekumpulan pekomplot yang terdiri daripada Ramzi Yousef, Mahmud Abouhalima, Mohammad Salameh, Nidal A. Ayyad, Abdul Rahman Yasin dan Ahmad Ajaj. Mereka menerima pembiaan daripada Khaled Sheikh Mohammed, iaitu bapa saudara Yousef. Pada Mac 1994, empat lelaki disabitkan bersalah kerana melakukan pengeboman itu, iaitu Abouhalima, Ajaj, Ayyad dan Salameh. Dakwaan ke atas mereka termasuk berkomplot, pemusnahan harta benda dengan bahan letupan dan pengangkutan bahan letupan di antara negeri. Pada November 1997, dua lagi disabitkan, iaitu Yousef, dalang di sebalik pengeboman ini, dan Eyad Ismoil yang memandu lori yang berisi bom itu.

## Lihat juga
*Serangan 11 September 2001

## Catatan

## Rujukan
* 
* 
* 

## Pautan luar
*Rewards for Justice World Trade Center Bombing page 
*"1993: World Trade Center bomb terrorises New York", *BBC: On This Day*
*FBI – 1993 World Trade Center Bombing – Press Room  FBIFebruary 26, 2008
*Images from the 1993 World Trade Center Bombing
*WCBS 880 radio aircheck, February 26, 1993 at sorabji.com
Pulau Staten

**Staten Island ** () ialah sebuah daerah perbandaran yang terletak di bahagian barat daya Bandar Raya New York, New York, Amerika Syarikat. Staten Island terpisah daripada New Jersey oleh sungai Arthur Kill dan Kill Van Kull, sementara Teluk New York memisahkannya daripada tanah yang lain di New York. Dengan seramai 468,730 penduduk, Staten Island adalah yang paling kurang penduduk tetapi yang ketiga terluas di kalangan lima daerah perbandaran, pada keluasan .

Daerah Staten Island bersamaan dengan **Richmond County**, kaunti yang paling selatan di negeri New York. Daerah ini dikenali dengan nama rasmi Borough of Richmond sehingga tahun 1975. Staten Island turut menerima jolokan "daerah pinggiran" (*the forgotten borough*) oleh para penduduknya yang terasa disisih oleh pemerintah bandaraya.

Daerah perbandaran ini boleh dimasuki dari Brooklyn melalui Jambatan Verrazano-Narrows, dan dari New Jersey melalui Outerbridge Crossing, Jambatan Goethals, dan Jambatan Bayonne. Staten Island menikmati perkhidmatan bas dan laluan alihan laju tersendiri, iaitu Staten Island Railway, yang menyambungkan terminal feri di St. George ke Tottenville. Daripada kelima-lima daerah perbandaran ini, Staten Island sahajalah yang tiada sistem alihan laju bawah tanah. Perkhidmatan Staten Island Ferry yang percuma menghubungkan daerah ini dengan Manhattan dan juga merupakan satu tarikan pelancong yang memberikan pemandangan Patung Liberty, Pulau Ellis dan Lower Manhattan yang indah.

## Catatan

## Rujukan

* Kenneth T. Jackson (editor); *[[The Encyclopedia of New York City]]*; Yale University Press; ISBN 0-300-05536-6 (1995).
* John Waldman; *Heartbeats in the Muck*; ISBN 1-55821-720-7 The Lyons Press; (2000)
* Famous Staten Islanders page at the New York Public Library site:
* Staten Island gets its own Tourism Website
*  John H. Betts *[http://www.johnbetts-fineminerals.com/jhbnyc/articles/nycminerals1.htm The Minerals of New York City]* originally published in Rocks & Minerals magazine, Volume 84, No . 3 pages 204-252 (2009).

## Pautan luar

* History of Staten Island in Photos- A comprehensive website about the history of Staten Island
* Staten Island – Office of the Borough President
Fakulti Kejuruteraan Petroleum & Kejuruteraan Tenaga DiPerbaharui (FPREE), Universiti Teknologi Malaysia

**Fakulti Kejuruteraan Kimia dan Kejuruteraan Tenaga DiPerbaharui (FKT)** merupakan salah satu fakulti di bawah Universiti Teknologi Malaysia. Fakulti ini ditubuhkan pada 1 Jun 2010. Kini mempunyai seramai 84 staf termasuk 50 staf akademik dan 34 staf bukan akademik.

## Visi
Untuk menjadi pusat bertaraf dunia akademik dan kecemerlangan penyelidikan dalam bidang kejuruteraan petroleum dan tenaga boleh diperbaharui melalui inovasi dan kreativiti.

## Misi
Untuk menerajui pembangunan profesional bertaraf dunia dan teknologi dalam kejuruteraan petroleum dan tenaga boleh diperbaharui melalui kecemerlangan dalam pendidikan dan penyelidikan.

## Jabatan di bawah Fakulti
* Jabatan Kejuruteraan Gas
* Jabatan Kejuruteraan Petroleum

## Pautan luar
* Faculty of Chemical & Energy Engineering (FCEE), UTM
* Jabatan Kejuruteraan Gas
* Jabatan Kejuruteraan Petroleum
Fakulti Tamadun Islam, Universiti Teknologi Malaysia

**Fakulti Tamadun Islam** atau **Faculty of Islamic Civilization (FIC)**,merupakan salah satu fakulti di bawah Universiti Teknologi Malaysia.

Fakulti Tamadun Islam ditubuhkan pada 14 Mac 1972. Fakulti ini mempunyai seramai 67 staf termasuk 44 staf akademik dan 23 staf bukan akademik.

## Visi

Menjadi peneraju kecemerlangan Tamadun Islam seleras dengan kreativiti dan inovasi sains dan teknologi

## Misi

Melahirkan ilmuan berkualiti dalam bidang penyelidikan, pengajian dan pembangunan ummmah melalui pentarbiahan kesepauan ilmu untuk mencapai ketamadunan Islam.

## Objektif
* Melahirkan ilmuan dan profesional yang bertaqwa, berilmu, beriman dan beramal melalui pentarbiahan kesepaduan ilmu.
* Menawar  dan melaksanakan program serta kursus yang relevan dan kompetatif dalam bidang ketamadunan Islam.
* Melaksanakan dan membangunkan program pembangunan ummah berorientasikan sains dan teknologi.
* Menerajui penyelidikan dan penerbitan dalam bidang ketamadunan serta mengemukakan penyelesaian alternatif yang kreatif dan inovatif.
* Membina rangkaian kerjasama dengan pelbagai pihak dalam dan luar negara menerusi bidang pendidikan, penyelidikan, perundingan dan khidmat pembangunan ummah.

## Kursus yang ditawarkan
* Program Sarjana Falsafah (Sains Halal) 
* Doktor Falsafah (Fiqh Sains dan Teknologi)

## Rujukan
Faculty of Islamic Civilization,UTM
Akademi Bahasa, Universiti Teknologi Malaysia

Akademi Bahasa merupakan salah satu fakulti di bawah Universiti Teknologi Malaysia.  Fakulti ini mempunyai seramai 41 staf termasuk 28 staf akademik dan 13 staf bukan akademik.

## Kursus yang ditawarkan di Akademi Bahasa

Kursus Siswazah
* Akademik Komunikasi siswazah I
* Akademik Komunikasi siswazah II

Pra Siswazah
* English for Academic Communication
* English for Advanced Academic Communication
* English for Career Search
* English for Workplace Communication
* Reading for Specific Purposes
* Writing for Specific Purposes
* Effective Oral Communication

## Pautan Luar
Laman Akademi Bahasa
Hani Hanjour

**Hani Saleh Hasan Hanjour** (, ) (13 Ogos 1972 &ndash; 11 September 2001) ialah juruterbang perampas Penerbangan 77 American Airlines yang menghempaskan kapal terbangnya ke dalam Pentagon dalam serangan 11 September 2001.

Hanjour yang merupakan warga Arab Saudi mula-mula datang ke Amerika Syarikat 1991 untuk menelaah bahasa Inggeris di Universiti Arizona selama beberapa bulan sebelum kembali ke Arab Saudi pada awal tahun berikutnya, tanpa sebarang niat untuk melancarkan serangan besar-besaran. Beliau kembali ke AS pada tahun 1996 untuk belajar bahasa Inggeris di California sebelum menjalani latihan penerbangan di Arizona. Beliau menerima sijil juruterbang komersilnya pada tahun 1999, lalu kembali ke tanah airnya untuk mencari pekerjaan juruterbang komersil. Hanjour mendaftar diri di sekolah penerbangan awam di Jeddah, tetapi ditolak. Dengan rasa kecewanya, pandangan keagamaannya semakin radikal. Hanjour meninggalkan keluarganya pada tahun 1999, kononnya untuk berhijrah ke Emiriah Arab Bersatu untuk mencari pekerjaan. Menurut Khalid Sheikh Mohammed, Osama bin Laden atau Mohammed Atef mengecam Hanjour sebagai juruterbang terlatih di sebuah kem latihan Afghanistan lalu memilihnya untuk menyertai serangan 11 September. 

Hanjour kembali di Amerika Syarikat pada Disember 2000, lalu menyertai Nawaf al-Hazmi di San Diego. Kemudian, mereka berlepas ke Arizona di mana Hanjour mengulang kaji latihan juruterbang. Pada April 2001, mereka berdua berpindah ke Falls Church, Virginia, kemudian ke Paterson, New Jersey pada akhir Mei di mana Hanjour mengambil latihan juruterbang lagi. 

Hanjour kembali ke kawasan Washington D.C. pada 2 September 2001, dan mendaftar diri di sebuah motel di Laurel, Maryland. Pada 11 September 2001, Hanjour menaiki Penerbangan 77 American Airlines, merampas kapal terbang itu dengan bantuan ahli-ahli pasukannya yang menaklukan para juruterbang, kakitangan dan penumpang, lalu menerbangkan kapal terbang ke arah Pentagon dalam serangan 11 September 2001. Hempasan itu membunuh kesemua 64 penumpang dan 125 orang di Pentagon.

## Rujukan
Republik Sosialis Persekutuan Soviet Transcaucasia

**Republik Sosialis Persekutuan Soviet Transcaucasia** (**RSPS Trancaucasia**) (Rusia: Закавказская Советская Федеративная Социалистическая Республика – ЗСФСР *Zakavkazskaya Sovetskaya Federativnaya Sotsalisticheskaya Respublika* (*ZSFSR*)) atau **Republik Sosialis Persekutuan Transcaucasia** merupakan gabungan sementara tiga buah republik Kesatuan Soviet yang terdiri daripada Georgia, Armenia dan Azerbaijan iaitu di kawasan Caucasus. Republik ini dibentuk pada tahun 1922 sehingga pembubarannya pada tahun 1936.

## Nama RSPS Transcaucasia

*
: *Zakavkazskaya Sovetskaya Federativnaya Sotsalisticheskaya Respublika
*
: *Andrkovkasyan Sovetakan Soc‘ialistakan Federativ Hanrapetowt‘yown*
*
: *Zaqafqaziya Sovet Federativ Sosialist Respublikası*
*
: *Amierk'avk'asiis Sabch'ota Pederatsiuli Sotsialist'uri Resp'ublik'a''

## Galeri

Fail:TSFSR (1928).png|Peta RSPS Transcaucasia (1928)
Fail:Soviet Caucasus map.svg|Kawasan Transcaucasia pada era Soviet

## Lihat juga
* Republik Kesatuan Soviet
* Kars
* Komancza

## Rujukan
Hari Patriot

**Hari Patriot** boleh merujuk kepada yang berikut:
*Hari Patriot (April), memperingati pertempuran pertama Perang Revolusi Amerika
*Hari Patriot (11 September), memperingati tragedi 11 September 2001